A Lacerta_FMC_PC pogram az alábbi eszközökhöz és firmware verziókhoz használható (ASCOM driver telepítése nélkül is):
Lacerta FMC v1.1.xx
Lacerta MFOC v2.1.xx
Lacerta MFOC v3.1.xx

Segítségével a beállítási adatokat lehet megváltoztatni, illetve mozgatási és megállítási parancsokat is adhatunk ki.
Különlegesebb ahol számszerű értéket adhatunk meg, pl. a motoráramok beállítása. A Save gomb megnyomásával (de ha beírunk egy számot a mezőbe, dupla Entert is nyomhatunk) a megadott értéket a vezérlőbe küldjük. A vezérlő saját adottságai függvényében felül írhatja a beküldött értéket.
Például:
A vezérlőbe 160, 400, 600 és 800mA állítható. Ha beküldünk 1000-t, akkor 800mA lesz a V2 esetében és 600mA a V3 esetében. Ha 456-t küldünk be, akkor 400mA lesz minkét vezérlőnél.
A különbség a V2 és V3 között, hogy a V3 max 600mA áramot tud elviselni! Egyebekben teljesen egyforma a firmware.

Ezen kívül néhány speciális funkciót is találunk benne:
Move Home! ==> 0 pozícióra mozgatja a kihuzatot
Read Eeprom! ==> Az Eeprom tartalmát fájlba menti (C:\Users\...\AppData\Roaming\Lacerta_FMC)(Ide menti a Log fájlt is)
Factory Reset! ==> Az Eeprom tartalmát törli, utána válaszhatunk, hogy újraindítjuk az eszközt, vagy frissítjük a firmwaret
Switch Upgrade Mode! ==> Upgrade módba helyezi a készüléket, hogy indíthassük a Firmware Updatert

A Lacerta MFOC_V2 és _V3-hoz a Lacerta_Motorfocus_V2 firmware updatert, a Lacerta FMC-hez a Lacerta_Motorfocus_V1 firmware updatert kell használni. A firmware feltöltés menete a következő:
A firmware updatert elindítjuk, kiválasztjuk a portot és a feltöltendő firmwaret. 
Az FMC_PC programot is elindítjuk, majd csatlakozás után a "Switch Upgrade Mode!" gombot megnyomva a felugró ablakban történő jóváhagyást követően a kijelzőn (vagy az FMC esetén a Power led villogásán) láthatjuk, hogy upgrade módba került. A közben megjelenő újabb felugró ablakon válasszd a NO gombot, majd Disconnect! 
Ezután a firmware updateren indíthatod a feltöltést.
Ha szükséges új induló adatokkal feltölteni az Eepromot, akkor a Factory Reset! funkciót használjuk az Upgrade Mode! helyett. Az Eeprom törlése (amit a kijelzőn, vagy a Power led villogásán láthatunk) után felajánlja az eszköz Update módba helyezését. Ha ezt választjuk, akkor a kijelzőn, vagy a Power led villogásán láthatjuk, hogy upgrade módba került a készülék, majd Disconnect! 
Ezután a firmware updateren indíthatod a feltöltést.